
**Οδηγίες σχετικά με την εκτύπωση των βεβαιώσεων φοίτησης**

**1.** Πριν ξεκινήσετε, βεβαιωθείτε ότι το ονοματεπώνυμό σας και ο τίτλος σας έχουν περαστεί στο **ΣΧΟΛΙΚΗ ΜΟΝΑΔΑ – ΠΑΡΑΜΕΤΡΟΙ ΑΝΑΦΟΡΩΝ ΣΧΟΛΙΚΗΣ ΜΟΝΑΔΑΣ**, ώστε να εμφανίζονται σωστά στην εκτύπωση:

Αν το κελί «Τίτλος» είναι άδειο, γράψτε «**Η Προϊσταμένη**». Μην ξεχάσετε τα διαλυτικά. Το ονοματεπώνυμό σας γράψτε το με κεφαλαία γράμματα **(πρώτα το επώνυμο και κατόπιν το όνομα**). Δε χρειάζεται να συμπληρώσετε το κελί «Ειδικότητα». Κάντε αποθήκευση.

**2.** Για να εκτυπώσετε, ακολουθήστε τη διαδρομή ΑΝΑΦΟΡΕΣ – ΑΝΑΦΟΡΕΣ ΜΑΘΗΤΩΝ – ΕΝΤΥΠΑ, ΒΕΒΑΙΩΣΕΙΣ, ΤΙΤΛΟΙ και κάντε κλικ στο «**Βεβαίωση Φοίτησης Νηπίου»**.

Πρώτη σας δουλειά είναι να πατήσετε το πορτοκαλί κουμπί «**Πρόσθετα κριτήρια**» στο κάτω μέρος της σελίδας. Σβήστε **όλες** τις τελείες μετά τη λέξη «για» και προσθέστε τη φράση «**την εγγραφή στο Δημοτικό Σχολείο**». Πατήστε «Αποδοχή» για να αποθηκεύσετε.

**Τώρα μπορείτε να προχωρήσετε στην εκτύπωση των βεβαιώσεων φοίτησης.**